বাঙলা (চলচ্চিত্র)
বাঙলা ২০০৬ সালে মুক্তিপ্রাপ্ত শহীদুল ইসলাম খোকন পরিচালিত একটি বাংলাদেশী চলচ্চিত্র। বায়ান্নর ভাষা আন্দোলনের প্রেক্ষাপটে আহমেদ ছফা রচিত বিখ্যাত উপন্যাস ওঙ্কার' অবলম্বনে এই চলচ্চিত্রটি রচিত হয়। চলচ্চিত্রটিতে এক বাক প্রতিবন্ধী মেয়ের জীবনের গল্প এবং সেসময় পূর্ব বাংলার সামাজিক প্রেক্ষাপট ও পাকিস্তানি দোসরদের শোষণের কথা তুলে ধরা হয়েছে। এতে মূল চরিত্রে অভিনয় করেছে শাবনূর। মাহফুজ আহমেদ ও হুমায়ুন ফরিদী যথাক্রমে তার স্বামী ও বাবার চরিত্রে অভিনয় করেন।